Willie Blade

**Willie Ervin Blade II** (født 1979) er en tidligere defensive tackle i amerikansk fotball som spilte for Dallas Cowboys, Houston Texans og Jacksonville Jaguars i National Football League (NFL). Han spilte college football da han gikk på Mississippi State University.

## Tidlig liv og college
Willie Blade gikk først på Northside High School nord i Warner Robins i Georgia, hvor han ble god venn med Willie Ridley. Det var først etter han møtte Willie Ridley Sr. at Blade ble interessert i idretten.

På grunn av hans størrelse, hastighet og evne til å forstå sporten ble Blade startende defensive tackle som sophomore. Under defensive line coach Tim Scott og hovedtrener Conrad Nix utmerket Blade seg i Georgia.

Som senior i high school byttet Blade til Warner Robins High School, hvor han ble utnevnt til Peach State Top 40 av Augusta Chronicle.

Han spilte deretter på Northwest College før han året etter byttet til Butler Community College hvor han ble utnevnt All-Jayhawk Conference med 42 taklinger (12 for tap) og seks sacks, og spilte en viktig rolle i lagets tittel i National Junior College Championship.

Som junior gikk han over til Mississippi State University hvor han var reservespiller som defensive tackle, og hadde 28 taklinger (4 for tap), 6 quarterback pressures og en sack. Som senior var han kampstarter i ni av elleve kamper, og hadde 51 taklinger, 9 taklinger for tap (#3 på laget), 13 quarterback pressures (#2 på laget) og ledet laget med fire sacks og to fumbles plukket opp. Han ble utnevnt til All-SEC andrelag og var også en av semifinalistene for the Outland-troféet.

## Profesjonell karriere
### Dallas Cowboys (første gang)
Blade ble draftet av Dallas Cowboys i tredje runde (#93) av NFLs darft i 2001 hvor han ble sett på som en spiller med stort talent, men med manglende prestasjonsnivå. Laget var rangert sist i forsvar mot løp i ligaen sesongen før, og valgte å ta en sjanse på ham.

Etter å ha gått glipp av de tre første treningsøktene av treningsleiren på grunn av kontraktforhandlinger fikk han høyre håndledd ut av ledd og pådro seg seneskader i sin andre fulle treningsøkt. Dette gjorde at laget måtte plassere ham på injured reserve. Året etter var han i dårlig form i begynnelsen av treningsleiren og slet fremdeles med håndleddsskaden, som førte til at han ble kuttet den 1. september .

### Houston Texans
Den 2. september 2002 ble han signert fra waivers av Houston Texans, men var inaktiv i femten uker før han ble frigitt den 24. desember.

### Dallas Cowboys (andre gang)
-sesongen var Cowboys’ første med Bill Parcells som hovedtrener, og den 7. januar ble Blade signert da laget forsøkte å styrke defensive linen. Parcells mente han hadde stort potensial og involverte Blades foreldre og var tilstede under innveiing og fulgte ham tett gjennom treningsøkter.

Blade pådro seg en korsbåndskade under sesongoppkjøringen, men kom seg og spilte en viktig rolle i det som ble det høyest rangerte forsvaret i NFL den sesongen. Han stilte til start som left defensive tackle i 14 kamper, og hadde 18 taklinger (3 for tap), en sack og åtte quarterback pressures. Cowboys forventet at han skulle fortsette å forbedre seg, men innen neste sesong hadde han falt tilbake til gamle vaner og var overvektig og utrent da han rapporterte til treningsleiren før neste sesong. Den 26. july 20024 ble han frigitt.

### New York Giants
New York Giants signerte ham fra waivers den 28. juli 2004, men kuttet ham to dager senere da han ikke klarte å gjennomføre lagets kondisjonstesting.

### Jacksonville Jaguars
Den 2. august  ble Blade signert av Jacksonville Jaguars. Han konkurrerte om plassen som tredje tackle, men endte opp med å bli frigitt 9. november samme år.

### Dallas Cowboys (tredje gang)
Den 21. januar 2005 ble han igjen signert av Dallas Cowboys, men revnet akillessenen under en treningsleir i Europa og ble frigitt 4. september.

### Tampa Bay Storm (AFL)
I 2007 spilte han for Tampa Bay Storm i Arena Football League (AFL).

## Referanser